וסיל קראבץ

וסיל רוסלנוביץ' קראבץ (באוקראינית: Василь Русланович Кравець; נולד ב-20 באוגוסט 1997 בלבוב שבאוקראינה) הוא כדורגלן אוקראיני המשחק בעמדת המגן השמאלי בקבוצת וורסקלה פולטבה מליגת העל האוקראינית.

קריירת מועדונים 
קראבץ נולד בלבוב שבאוקראינה, וגדל במחלקת הנוער של קרפטי לבוב המקומית. ב-10 במאי 2015 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק נגד צ'רנומורץ אודסה במסגרת ליגת העל האוקראינית.

ב-24 בינואר 2017 הושאל קראבץ למשך חצי עונה לדפורטיבו לוגו מהליגה הספרדית השנייה, עם סעיף רכישה. ב-12 ביוני הודיעה דפורטיבו לוגו כי סעיף הרכישה הופעל.

ב-13 בינואר 2019 חתם קראבץ על חוזה לארבע עונות וחצי בלגנס מהלה ליגה. ב-24 בפברואר ערך את הופעת הבכורה שלו בליגה, כשפתח בהרכב בתיקו 1-1 נגד ולנסיה.

ב-15 בינואר 2020 הושאל קראבץ למשך חצי עונה לדפורטיבו לוגו.

ב-11 בספטמבר 2020 הושאל קראבץ למשך עונה אחת ללך פוזנן מליגת העל הפולנית. ב-13 ביולי 2021 הושאל למשך עונה אחת לספורטינג חיחון מהליגה הספרדית השנייה.

קישורים חיצוניים

הערות שוליים 

כדורגלנים אוקראינים
מגני כדורגל אוקראינים
כדורגלני קרפטי לבוב
כדורגלני דפורטיבו לוגו
כדורגלני לגנס
כדורגלני לך פוזנן
כדורגלני ספורטינג חיחון
כדורגלני וורסקלה פולטבה
לבוב: כדורגלנים
אוקראינים שנולדו ב-1997